**ANUNŢ**

Ministerul Apelor și Pădurilor organizează concurs pentru ocuparea unui post vacant de **Director Financiar** cu contract de muncă pe perioadă determinată din cadrul Unităţii de Management al Proiectului „Controlul Integrat al Poluării cu Nutrienţi” (UMP-INPCP)- Finanțare Adițională, proiect finanțat de Banca Mondială (BM).

Proiectul conţine următoarele patru componente: (1) Investiții la nivelul Comunităților Locale pentru reducerea Poluării cu Nutrienți; (2) Întărirea capacității instituționale și de reglementare; (3) Strategia de conștientizare publică şi sprijin pentru informare; şi (4) Managementul Proiectului.

**1.** **Componenta 1 –** Investiții la Nivelul Comunităților Locale pentru Reducerea Poluării cu Nutrienți- oferă sprijin pentru realizarea de investiții și practici eficiente de reducere a poluării cu nutrienți provenind din surse agricole, creșterea animalelor și surse umane. Beneficiarii (unitățile administrativ teritoriale – UAT sau asocieri de UAT) vor propune sub-proiecte, selectate dintr-un meniu de investiții, pe baza unor criterii de eligibilitate stabilite și cu obiectivul principal de a reduce poluarea apelor cu nutrienți, în conformitate cu prevederile “Ghidului Solicitantului” utilizat pentru programul competitiv de finanțare de către potențialii aplicanți. Meniul de investiții cuprinde: 1. Investiţii pentru managementul gunoiului de grajd (1.1. Construirea unor platforme comunale de depozitare şi gospodărire a gunoiului de grajd, a unor sisteme de compostare, ambalare / peletizare şi a unor staţii de biogaz pentru a promova o mai bună gestionare a gunoiului de grajd; 1.2. Imbunatatirea amenajărilor existente destinate depozitării gunoiului de grajd şi/sau compostării acestuia; 2. Investiţii pentru reducerea poluării cu ape uzate (Canalizare şi epurarea apelor uzate); 3. Îmbunătăţirea protecţiei cursurilor de apă împotriva nutrienţilor şi a scurgerilor de suprafaţă (Înfiintarea de perdelele forestiere de protecţie).

**2.** **Componenta 2-** Întărirea capacității instituționale și de reglementare: Această componentă se concentrează pe dezvoltarea capacităţii insituționale și de coordonare în cadrul unor instituții, autorități, agenții și alți factori de interes relevanți la nivel național și local implicați în reglementarea, implementarea, monitorizarea și raportarea Directivei Nitraţi (Directiva Europeană 91/676/CEE a Consiliului din 12 decembrie 1991 privind protecţia apelor împotriva poluării cauzate de nitraţii din surse agricole) și a Directiva Cadru pentru Apă UE (Directiva 2000/60/CE a Parlamentului European şi a Consiliului de stabilire a unui cadru de politică comunitară în domeniul apei. Proiectul va contribui prin furnizarea de echipamente, software și alte facilități necesare, inclusiv sesiuni de instruire specializate pentru MAP (Ministerul Apelor și Pădurilor), ANAR (Administrația Națională ”Apele Române”), MADR (Minsterul Agriculturii și Dezvoltării Rurale), APIA (Agenția de Plăți și Intervenții în Agricultură), Agenția Națională de Protecție a Mediului, Garda de Mediu și Direcțiile de Sănătate Publică, precum și Institutul Național de Cercetare-Dezvoltare pentru Pedologie, Agrochimie și Protecția Mediului.

**3.** **Componenta 3 – Strategia de conștientizare publică şi sprijin pentru informare** *Realizarea activităților de conștientizare publică la nivel local, de bazin hidrografic, național și regional, inclusiv întâlniri, ateliere, excursii, vizite de studiu și evenimente și produse mass-media, pentru a prezenta proiectul și beneficiile sale, pentru a promova îmbunătățirea condițiilor de igienă în mediul rural precum și implementarea bunelor practici agricole*. În special, componenta promovează îmbunătățirea condițiilor de igienă din mediul rural din toate regiunile agro-climatice din țară, implementarea bunelor practici agricole, precum tratarea cu compost, conservarea terenurilor agricole, rotaţia culturilor, etc.

Contractul individual de muncă se va încheia pentru o perioadă determinată, respectiv până la data de 31.03.2022.

Calificările minime solicitate pentru ocuparea postului sunt următoarele:

* + Studii superioare şi masterat în domeniul economic sau echivalent[[1]](#footnote-1);
  + Cel puţin 7 ani de experienţă practică în domeniul managementului financiar și, de preferat, cel puțin 3 ani de experiență relevantă în domeniul contabilității proiectelor cu finanţare internaţională;
  + Cel puţin 3 ani experienţă în domeniul finanţelor publice;
  + Experienţă practică dovedită în domeniul implementării proiectelor și controlul financiar;
  + Bună cunoaştere a legislaţiei naţionale în domeniul financiar-contabil şi al bugetului;
  + Experienţă relevantă în domeniul managementului fondurilor şi procesului bugetar;
  + Experienţă practică în asigurarea procedurilor de control intern;
  + Bună cunoaştere a procedurilor şi cerinţelor financiare ale Băncii Mondiale; Experienţa în lucrul cu Banca Mondială reprezintă un avantaj.
  + Experienţă relevantă în producerea de rapoarte financiare către un număr mare de instituţii;
  + Cunoştinţe avansate de lucru cu calculatorul şi o bună cunoaştere a pachetului MS Office (MS Word, Excel, Access, Outlook, Power Point, MS Project);
  + Capacitate dovedită de conducere şi de lucru în echipă;
  + Capacitate bună de comunicare cu persoane având pregătiri şi statute diferite, precum şi cu autorităţi locale şi naţionale;
  + Bună cunoaştere a limbii engleze scris/vorbit/citit este obligatorie.

Selectia se va desfasura in conformitate cu Procedura Bancii Mondiale de Selectie a consultantilor individuali, conform Ghidului de selectare si angajare a Consultantilor de catre Imprumutatii Bancii Mondiale, editia ianuarie 2011, revizuita in iulie 2014.(“ [*Guidelines: selection and employment of consultants under IBRD loans and IDA credits & grants by World Bank borrowers*](http://www.worldbank.org/en/projects-operations/products-and-services/brief/procurement-policies-and-guidance)*)*

Detalii privind recrutarea, termenii de referinţă (atribuțiile postului) precum şi calificările solicitate pentru acest post sunt disponibile la adresa menționată mai jos și pe website-ul Ministerului Apelor și Pădurilor: [www.apepaduri.gov.ro](http://www.apepaduri.gov.ro).

Candidaţii interesaţi sunt invitaţi să depună dosarul care cuprinde:

* cererea de înscriere la concurs, atât în limba română cât şi în limba engleză;
* curriculum vitae, atât în limba română cât şi în limba engleză;
* copia act de identitate;
* copia carnetului de muncă sau adeverință/adeverințe care atestă vechimea în muncă;
* o declarație pe proprie răspundere că nu are antecedente penale care să-l facă incompatibil cu funcția pentru care candidează;
* adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului;
* alte documente relevante (diploma, certificate, recomandări, etc.).

Selecţia candidaţilor se va face pe baza evaluării dosarelor, iar candidaţii selectaţi vor fi invitaţi telefonic/email să se prezinte la un interviu.

Dosarele se depunla sediul Unităţii de Management al Proiectului „Controlul Integrat al Poluării cu Nutrienţi” (UMP) din cadrul Ministerului Apelor și Pădurilor, Calea Plevnei nr. 46-48, Corp E, et. 1, cam 11, Sector 1, Bucureşti.

Data limită pentru depunerea dosarelor este **19 iulie 2017, orele 14:00.**

Informaţii suplimentare pot fi obţinute de la reprezentantul Unităţii de Management al Proiectului „Controlul Integrat al Poluării cu Nutrienţi” (UMP) la adresa indicată mai sus.

1. *In conformitate cu domeniile de studii universitare de doctorat/masterat, listate pentru ramura de stiinta “Stiinte Economice”, coloana 5 din Nomenclatorul domeniilor si specializarilor/programelor de studii universitare din Anexa 1 la HG nr. 376/2016 privind aprobarea Nomenclatorului domeniilor si al specializarilor/programelor de studii universitare si a structurii institutiilor de invatamant superior pentru anul universitar 2016-2017.* [↑](#footnote-ref-1)